Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 259

2. Az „A” Függelék IV. és V. Címének rendelkezései mutatis mutandis vonatkoznak az e Függelék 1. bekezdésében foglalt termékekre is. Melléklet a „C” Függelékhez Hagyományos magyar népművészeti és kézműipari textiltermékek egyeztetett listája Ez a lista csak azokat a textiltermékeket tartalmazza, amelyek történelmileg és egyedülállóan a magyar hagyományos népművészet körébe tartoznak. Ruházati termékekről van szó, amelyek jellegüket tekintve blúzok, ingek, ingblúzok, tunikák, valamint mellények, kötények, asztali ruhák, kendők és sálak. Ezeknek a termékeknek, amelyeknek megjelölése, leírása, stílusa az alábbiakban szerepel, jellegzetessége a következő: — magyar kézműipari műhelyekben készülnek; — magyar népművészeti stílusban, teljesen kézzel készített hímzésekkel vannak díszítve; — nincs közöttük olyan termék, amelyen rátétes hímzés van; — nincs közöttük olyan ruha, amely húzózárral van ellátva. Megjelölések és leírások Stílus

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes